PAMOKOS PLANAS

|  |  |  |  |
| --- | --- | --- | --- |
| **Data**  2021-04-01 | **Klasė**  7 kl. | | **Matematikos vyr. mokytoja**  Julija Aidukonienė |
| **Mokymosi uždavinys:** Remdamiesi anksčiau įgytomis žiniomis ir gebėjimais, pakartos kokie kampai yra gretutiniai, kryžminiai, priešingieji ir vienašaliai, išmoks juos apskaičiuoti. Konsultuosis su draugu, mokytoju, išspręs teisingai bent 2 iš 4 uždavinių. | | | |
| **Pamokos tema: “Kampai ir tiesės”** | | | |
| **Mokymo(si) metodai**  Darbas individualiai  Aiškinimas  Demonstravimas | | **Mokymosi motyvacijos skatinimas**   * Teigiamas emocinis mokytojos nusiteikimas, tonas, požiūris; * Susidomėjimas: mokiniams patinka pamokos naudojant informacines technologijas; * Sėkmė: kiekvienam mokiniui sudaromos sąlygos patirti sėkmę: mokiniai atlieka užduotis pagal savo gebėjimus; * Aiški įvertinimo / įsivertinimo sistema, ugdanti mokinių atsakomybę už savo mokymąsi, įvertinant savo gebėjimus. * Žodinis mokytojos pagyrimas, paskatinimas. | |
| **Pažangos ir pasiekimų vertinimas:** Nuolatinis žodinis mokytojos vertinimas pagiriant, padėkojant; mokiniai įsivertina savo darbą pamokoje atsakinėdami į „klausimus refleksijai“. Mokytoja vertina kaupiamuoju pažymiu Class Dojo aplinkoje. | | | |
| **Mokytojo veiklos (individualizavimo ir diferencijavimo strategijos)**   * Užduotys diferencijuojamos ir pateikiamos pagal individualius gebėjimus. | | **Mokinių veiklos**  1. Pasisveikinimas.  2. Filmuko apie kampus pateikimas.  3. Mokiniai atspėja pamokos temą.  4. Pamokos temos paskelbimas ir sąsaja su gyvenimiška patirtimi.  5. Pamokos uždavinio bei vertinimo paskelbimas.  6. Mokiniai prisimena, ką darė praeitą pamoką.  7. Mokiniai renkasi užduočių tipą:  a) patenkinamam lygiui mokiniai atlieka 1 užduotį (suranda skirtingų kampų poras, nustato rūšį, išmatuoja juos);  b) pagrindiniam lygiui mokiniai atlieka 2 užduotį (suranda skirtingų kampų poras, nustato rūšį, išmatuoja juos, padaro išvadą apie kampų lygumo požymius);  c) aukštesniajam lygiui mokiniai atlieka 3 užduotį (atpažįsta kampų porų rūšis, padaro išvadą apie kampų lygumo požymius apskaičiuoja nežinomus kampus, nustato tiesių lygiagretumą, naudojasi trupmeniniais skaičiais);  d) visi mokiniai pasitikrina, ar teisingai atliko užduotis;  8. Apibendrinimas, įsivertinimas | |
| **Refleksija, apibendrinimas**  Aptariama, ko mes išmokome, ar pasiekėme pamokos uždavinį, kaip patiko pamoka. Mokiniai pasako, ką naujo sužinojo apie kampus. Mokiniai įsivertina save atsakinėdami į klausimus refleksijai. | | | |